Návrh NARIADENIE RADY, ktorým sa od 1. júla 2011, 1. júla 2012 a 1. júla 2013 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie /* COM/2014/0462 final - 2014/0214 (NLE) */





DÔVODOVÁ SPRÁVA 1. KONTEXT NÁVRHU Dôvody a ciele návrhu V nadväznosti na nadobudnutie účinnosti nariadenia (EÚ, Euratom) č. 1023/2013, ktorým sa mení služobný poriadok s účinnosťou od 1. januára 2014, je účelom tohto návrhu vyriešiť otvorené otázky týkajúce sa úpravy sadzby príspevku do systému dôchodkového zabezpečenia za roky 2011, 2012 a 2013 s cieľom ukončiť prebiehajúce konanie na Súdnom dvore (vec C-453/12) a zabrániť ďalším súdnym sporom v tejto oblasti. Všeobecný kontext Podľa článku 83a ods. 3 služobného poriadku[1] Rada pri príležitosti päťročného poistno-matematického hodnotenia v súlade s prílohou XII a na účely zabezpečenia rovnováhy systému rozhodne o sadzbe príspevku a každej zmene vekovej hranice odchodu do dôchodku. Podľa článku 83a ods. 4 služobného poriadku Komisia každý rok predkladá Rade aktualizovanú verziu poistno-matematického hodnotenia v súlade s článkom 1 ods. 2 prílohy XII. Ak sa ukáže, že medzi sadzbou platného príspevku a sadzbou potrebnou na zachovanie poistno-matematickej rovnováhy je rozdiel aspoň 0,25 bodu, Rada zváži, či je potrebné sadzbu upraviť podľa postupov stanovených v prílohe XII. Podľa článku 13 prílohy XII k služobnému poriadku Eurostat predložil podľa uvedených ustanovení požadované správy, ktorými sa určujú sadzby príspevku nevyhnutné na zachovanie poistno-matematickej rovnováhy v systéme dôchodkového zabezpečenia za roky 2011, 2012 a 2013. V súlade s článkom 19 prílohy XIII k služobnému poriadku, naposledy zmenenému nariadením Európskeho parlamentu a Rady (EÚ, Euratom) č. 1023/2013, ostáva článok 83a služobného poriadku a príloha XII k nemu, ktoré boli v platnosti pred 1. novembrom 2013, naďalej v platnosti výlučne na účely akýchkoľvek úprav potrebných na dosiahnutie súladu s rozsudkom Súdneho dvora Európskej únie podľa článku 266 ZFEÚ o uplatňovaní uvedených ustanovení. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácie so zainteresovanými stranami Použité metódy konzultácie, hlavné sledované sektory a všeobecný profil respondentov Prvky návrhu boli prekonzultované so zástupcami zamestnancov v súlade s príslušnými postupmi. Zhrnutie získaných odpovedí a spôsob, akým boli zohľadnené V návrhu sa zohľadňujú stanoviská konzultovaných strán. Získavanie a využívanie expertízy Výpočet sadzby príspevku do systému dôchodkového zabezpečenia schválil odborník na poistnú matematiku (externý konzultant). Posúdenie vplyvu Účelom návrhu je upraviť sadzbu príspevku do systému dôchodkového zabezpečenia úradníkov a ostatných zamestnancov Európskej únie za roky 2011, 2012 (každoročná úprava) a 2013 (úprava raz za päť rokov) s cieľom zachovať poistno-matematickú rovnováhu systému. Právne predpisy v znení platnom do konca roku 2013 neumožňovali inú alternatívu. 3. PRÁVNE PRVKY NÁVRHU Na dosiahnutie súladu s rozsudkom Súdneho dvora vo veci C-63/12 Európsky parlament a Rada prijali nariadenia (EÚ) č. 422/2014 a (EÚ) č. 423/2014 zo 16. apríla 2014, ktorými sa s účinnosťou od 1. júla 2011 a 1. júla 2012 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa na ne vzťahujú. Išlo o súčasť celkového prístupu k urovnaniu sporov týkajúcich sa úprav odmien a dôchodkov za roky 2011 a 2012 a úpravy príspevku do systému dôchodkového zabezpečenia za rok 2011, ktorý viedol k úprave vo výške 0 % za rok 2011 a 0,8 % za rok 2012. Tieto úpravy platov a dôchodkov zamestnancov EÚ si vyžadujú príslušnú spätnú úpravu sadzby príspevku do systému dôchodkového zabezpečenia za rok 2013. Navyše, účelom článku 19 prílohy XIII k služobnému poriadku, naposledy zmenenému nariadením Európskeho parlamentu a Rady (EÚ, Euratom) č. 1023/2013, je umožniť inštitúciám, aby prijali potrebné opatrenia na urovnanie sporov týkajúcich sa úprav odmien a dôchodkov za roky 2011 a 2012 a úpravy príspevku do systému dôchodkového zabezpečenia za rok 2011 v súlade s rozsudkom Súdneho dvora, berúc pritom náležite do úvahy legitímne očakávanie zamestnancov, že inštitúcie každý rok rozhodnú o úprave ich odmien a dôchodkov, ako aj o sadzbe príspevku do systému dôchodkového zabezpečenia. V súlade s článkom 13 prílohy XII k služobného poriadku Eurostat predložil správy o poistno-matematickom hodnotení systému dôchodkového zabezpečenia za roky 2011, 2012 a 2013, ktorými sa aktualizujú parametre uvedené v danej prílohe. Z uvedených hodnotení vyplýva, že sadzba príspevku potrebná na zachovanie poistno-matematickej rovnováhy systému dôchodkového zabezpečenia je 11,0 % základného platu za rok 2011[2], 9,9 % základného platu za rok 2012[3] a 10,6 % základného platu za rok 2013[4]. Sadzba príspevku nevyhnutná na zabezpečenie poistno-matematickej rovnováhy systému dôchodkového zabezpečenia úradníkov a ostatných zamestnancov Európskej únie by sa preto mala upraviť takto: · 11,0 % s účinnosťou od 1. júla 2011, · 10,0 % s účinnosťou od 1. júla 2012[5] a · 10,6 % s účinnosťou od 1. júla 2013. Navyše, podľa článku 83a ods. 3 služobného poriadku Rada pri príležitosti päťročného poistno-matematického hodnotenia v súlade s prílohou XII a na účely zabezpečenia rovnováhy systému rozhodne o sadzbe príspevku. Poistno-matematické hodnotenie systému dôchodkového zabezpečenia za rok 2013 predstavuje takéto päťročné hodnotenie, ktoré si vyžaduje, aby Komisia pristúpila ku komplexnému zhodnoteniu systému za toto referenčné obdobie s cieľom zabezpečiť, že použité sadzby príspevkov do systému dôchodkového zabezpečenia udržiavajú dôchodkový systém v poistno-matematickej rovnováhe. Nevyhnutným predpokladom tohto päťročného hodnotenia je stanovenie sadzby príspevku do systému dôchodkového zabezpečenia za rok 2011, o ktorom Rada ešte definitívne nerozhodla, a opätovná úprava sadzby príspevku do systému dôchodkového zabezpečenia za rok 2012, tak ako sa uvádza v odôvodnení 4 nariadenia Rady (EÚ) č. 1331/2013 z 10. decembra 2013. Ročná úprava sadzby príspevku do systému dôchodkového zabezpečenia za rok 2011 podľa článku 83a ods. 4 služobného poriadku je predmetom konania na Súdnom dvore (vec C-453/12). Súdny dvor však na žiadosť Komisie konanie v tejto veci pozastavil, aby v nadväznosti na svoj rozsudok vo veci C-63/12 o ročnej úprave odmien a dôchodkov za rok 2011, tak ako sa uvádza v článku 19 prílohy XIII k služobnému poriadku, stranám ponechal priestor na dosiahnutie celkového legislatívneho riešenia všetkých otázok týkajúcich sa sadzby príspevku do systému dôchodkového zabezpečenia. Cieľom súčasného návrhu Komisie je vytvoriť podmienky na urovnanie sporu vo veci C-453/12 a zabrániť ďalším súdnym sporom týkajúcim sa „starého“ služobného poriadku. Preto s cieľom zabezpečiť, aby použitá sadzba príspevku do systému dôchodkového zabezpečenia udržiavala dôchodkový systém v referenčnom päťročnom období v poistno-matematickej rovnováhe a aby sa inštitúciám v rámci celkového prístupu k urovnávaniu sporov umožnilo prijať nevyhnutné opatrenia, pokiaľ ide o úpravu sadzby príspevku do systému dôchodkového zabezpečenia v súlade so zásadami lojálnej spolupráce medzi inštitúciami, a pri náležitom zohľadnení legitímnych očakávaní zamestnancov Komisia predkladá návrh nariadenia Rady, ktorým sa od 1. júla 2011, 1. júla 2012 a 1. júla 2013 upravuje sadzba príspevku do systému dôchodkového zabezpečenia úradníkov a ostatných zamestnancov. 4. VPLYV NA ROZPOČET Podrobné údaje o vplyve úpravy sadzby príspevku do systému dôchodkového zabezpečenia na príjmy sú uvedené vo finančnom výkaze v prílohe. 2014/0214 (NLE) Návrh NARIADENIE RADY, ktorým sa od 1. júla 2011, 1. júla 2012 a 1. júla 2013 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Služobný poriadok úradníkov Európskej únie a Podmienky zamestnávania ostatných zamestnancov Európskej únie stanovené v nariadení (EHS, Euratom, ESUO) č. 259/68[6], a najmä na jeho článok 83a a prílohu XII k nemu, so zreteľom na návrh Európskej komisie, keďže: (1) Účelom článku 19 prílohy XIII k služobnému poriadku, naposledy zmenenému nariadením Európskeho parlamentu a Rady (EÚ, Euratom) č. 1023/2013, je umožniť inštitúciám, aby prijali potrebné opatrenia na urovnanie sporov týkajúcich sa úprav odmien a dôchodkov za roky 2011 a 2012 a úpravy príspevku do systému dôchodkového zabezpečenia za rok 2011 v súlade s rozsudkom Súdneho dvora, berúc pritom náležite do úvahy legitímne očakávanie zamestnancov, že Rada každý rok rozhodne o úprave sadzby príspevku do systému dôchodkového zabezpečenia. (2) V rámci celkového prístupu k urovnaniu sporov a na dosiahnutie súladu s rozsudkom Súdneho dvora vo veci C-63/12 Európsky parlament a Rada prijali nariadenia (EÚ) č. 422/2014 a (EÚ) č. 423/2014 zo 16. apríla 2014, ktorými sa s účinnosťou od 1. júla 2011 a 1. júla 2012 upravujú odmeny a dôchodky úradníkov a ostatných zamestnancov Európskej únie. Tieto úpravy si vyžadujú príslušnú spätnú úpravu sadzby príspevku do systému dôchodkového zabezpečenia za roky 2011, 2012 a 2013. (3) V súlade s článkom 13 prílohy XII k služobného poriadku Eurostat predložil správy o poistno-matematickom hodnotení systému dôchodkového zabezpečenia za roky 2011, 2012 a 2013, ktorými sa aktualizujú parametre uvedené v danej prílohe. Z tohto hodnotenia vyplýva, že sadzba príspevku potrebná na zachovanie poistno-matematickej rovnováhy systému dôchodkového zabezpečenia je 11,0 % od 1. júla 2011, 10,0 % od 1. júla 2012 a 10,6 % od 1. júla 2013. (4) Sadzba príspevku nevyhnutná na zabezpečenie poistno-matematickej rovnováhy systému dôchodkového zabezpečenia úradníkov a ostatných zamestnancov Európskej únie by sa preto mala spätne upraviť na 11,0 % základného platu od 1. júla 2011, 10,0 % základného platu od 1. júla 2012 a 10,6 % základného platu od 1. júla 2013, PRIJALA TOTO NARIADENIE: Článok 1 S účinnosťou od: – 1. júla 2011 je sadzba príspevku uvedeného v článku 83 ods. 2 služobného poriadku stanovená na 11,0 %, – 1. júla 2012 je sadzba príspevku uvedeného v článku 83 ods. 2 služobného poriadku stanovená na 10,0 %, – 1. júla 2013 je sadzba príspevku uvedeného v článku 83 ods. 2 služobného poriadku stanovená na 10,6 %, Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda LEGISLATÍVNY FINANČNÝ VÝKAZ PRE NÁVRHY 1. NÁZOV NÁVRHU: Návrh nariadenia Rady, ktorým sa od 1. júla 2011, 1. júla 2012 a 1. júla 2013 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie 2. ROZPOČTOVÉ RIADKY: Kapitola a článok: 400 Zdaňovanie platov úradníkov a ostatných zamestnancov Celkové stanovené nároky za rok 2011: 538,2 milióna EUR. Celkové stanovené nároky za rok 2012: 548,9 milióna EUR. Celkové stanovené nároky za rok 2013: 569,1 milióna EUR. Rozpočtový riadok 2014: 590,5 milióna EUR. 404 Solidárna daň: Celkové stanovené nároky za rok 2011: 63,1 milióna EUR. Celkové stanovené nároky za rok 2012: 64,3 milióna EUR. Rozpočtový riadok 2014: 68,3 milióna EUR. 410 Príspevky zamestnancov do systému dôchodkového zabezpečenia Celkové stanovené nároky za rok 2011: 456,4 milióna EUR. Celkové stanovené nároky za rok 2012: 449,3 milióna EUR. Celkové stanovené nároky za rok 2013: 445,6 milióna EUR. Rozpočtový riadok 2014: 435,6 milióna EUR. 3. FINANČNÝ VPLYV ¨ Návrh nemá finančný vplyv ý Návrh nemá finančný vplyv na výdavky, ale má finančný vplyv na príjmy, a to s týmto účinkom: (v mil. EUR zaokrúhlené na jedno desatinné miesto) Rozpočtový riadok || Príjmy || Šesťmesačné obdobie začínajúce od 1. 7. 2011 || Šesťmesačné obdobie začínajúce od 1. 1. 2012 || Šesťmesačné obdobie začínajúce od 1. 7. 2012 || Šesťmesačné obdobie začínajúce od 1. 1. 2013 || Šesťmesačné obdobie začínajúce od 1. 7. 2013 || 2014 Článok 400 || Vplyv na vlastné zdroje || 2,5 || 2,4 || 2,7 || 2,6 || –1,4 || –2,7 Článok 404 || Vplyv na vlastné zdroje || 0,6 || 0,6 || 0,7 || || || –0,8 Článok 410 || Vplyv na vlastné zdroje || –11,8 || –11,6 || –12,7 || –12,6 || 6,5 || 12,7 Stav po akcii || 2015 || 2016 || 2017 || 2018 || 2019 Článok 400 || –2,7 || –2,7 || –2,7 || –2,7 || –2,7 Článok 404 || –0,8 || –0,8 || –0,8 || –0,8 || –0,8 Článok 410 || 12,7 || 12,7 || 12,7 || 12,7 || 12,7 4. ĎALŠIE POZNÁMKY Metóda výpočtu: Príspevok do systému dôchodkového zabezpečenia = nový príspevok – suma zahrnutá do rozpočtu na bežný rok Nový príspevok = suma zahrnutá do rozpočtu x nová sadzba/platná sadzba Vplyv na zvýšenie daňových príjmov = 21 % zmeny príspevku do systému dôchodkového zabezpečenia. Vplyv na osobitnú/solidárnu daň = 5,5 % zmeny príspevku do systému dôchodkového zabezpečenia v roku 2011 a 2012; 6 % zmeny príspevku do systému dôchodkového zabezpečenia v roku 2014. Osobitný odvod (5,5 %) sa prestal uplatňovať od 31. decembra 2012, a preto tým nie je v roku 2013 dotknutý zodpovedajúci rozpočtový riadok. Solidárna daň (6 %) sa začala uplatňovať od 1. januára 2014. [1] V znení platnom pred nadobudnutím účinnosti nariadenia (EÚ, Euratom) č. 1023/2013 z 22. októbra 2013. [2] Správa Eurostatu o aktualizácii poistno-matematického hodnotenia systému dôchodkového zabezpečenia európskych úradníkov za rok 2010, ktorá bola vykonaná v roku 2011, 1. septembra 2011, s. 6. [3] Správa Eurostatu o aktualizácii poistno-matematického hodnotenia systému dôchodkového zabezpečenia európskych úradníkov za rok 2011, ktorá bola vykonaná v roku 2012, s. 6. [4] Dodatok k správe Eurostatu z 1. septembra 2013 v dôsledku úpravy platov v súlade s nariadením Európskeho parlamentu a Rady (EÚ) č. 423/2014 zo 16. apríla 2014, 15. mája 2014, s. 3. [5] Podľa článku 83a ods. 4, ak sa ukáže, že medzi sadzbou platného príspevku (11,0 %) a sadzbou potrebnou na zachovanie poistno-matematickej rovnováhy (9,9 %) je rozdiel aspoň 0,25 bodu, Rada upraví sadzbu podľa postupov stanovených v prílohe XII. Podľa článku 2 ods. 1 prílohy XII sa žiadnou úpravou výška príspevku nemôže zmeniť o viac ako jeden percentuálny bod nad alebo pod platnú sadzbu predchádzajúceho roka. Z tohto dôvodu Komisia navrhuje úpravu sadzby príspevku na 10,0 % s účinnosťou od 1. júla 2012. [6] Ú. v. ES L 56, 4.3.1968, s. 1.